Wie’s wie? Foto van sebras laat mens kopkrapFoto: Sarosh Lodhi/Twitter Sarosh Lodhi, ŉ natuurfotograaf van Indië, het die Maasai Mara-park in Kenia besoek toe hy dié foto van twee sebras geneem het. Sy vriend, Parveen Kaswan, ŉ natuurbewaringsbeampte, het die foto op sosiale media gedeel en wou by gebruikers weet of hulle kan sien watter een van die sebras kyk vorentoe – en niemand stem met mekaar saam nie. Meer as 4 400 persone het al van die foto gehou en meer as 1 000 het kommentaar gelewer. Een persoon het gesê dit moet die sebra links op die foto wees, as mens na die plooie in sy nek kyk (waarskynlik omdat hy sy kop regs gedraai het om vorentoe te kyk). Die sebra regs op die foto se nek is glad, omdat hy waarskynlik reguit kyk agter die ander sebra se kop. ŉ Tweede persoon voer egter aan as mens na die ore kyk, dan is dit onmoontlik dat hy sy kop só kan draai. Lodhi het uiteindelik self geantwoord: die gesig op die foto behoort aan die sebra links op die foto. Let’s see who can tell which Zebra is in front. Clicked & asked by friend @saroshlodhi. pic.twitter.com/RNAMBJrk1K — Parveen Kaswan, IFS (@ParveenKaswan) July 8, 2020